Publication: Magyar Közlöny
Issue: MK-2001-60 (Year: 2001, Number: 60)
Era: 1990-2004
Section: [Az 1/1997. (I. 9.) HM rendelet mellékletének
Paragraph Index: 325

c) Gyakorlati vizsga tartalma: — feladatok az általános katonai ismeretek tárgyköreiből; — fekvőbeteg ápolási-gondozási feladatok (tisztálkodás, mobilizálás); — betegek előkészítése szakvizsgálatra; — gyógyszerkiadás, gyógyszerosztás; — kézi műszerek használata, fertőtlenítése, előkészítése sterilizálásra, sterilizálás; — fertőző beteggel kapcsolatos fertőtlenítési feladatok; — elsősegélynyújtás; — sérültek, betegek mentése (harctérről, lövészárokból, harci járműből stb.); — sérültek, betegek szállítása a sebesültgyűjtő fészekbe rendszeresített és szükségeszközökkel; — minősített helyzetben rendszeresített eszközök használata. 4.4. A szakmai vizsga egyes részei alóli felmentés feltételei A kiképzés speciális ismereteket tartalmaz, felmentés nem adható. 2001/60. szám 4.5. Szakmai vizsga értékelése A vizsgázó az egyes vizsgarészeken elért teljesítménye alapján két osztályzatot kap: — szakmai elmélet; — szakmai gyakorlat. 4.6. Szakmai elméleti vizsga — A szakmai elmélet osztályzatát az írásbeli vizsga érdemjegyének és a szóbeli vizsgarészen kapott tantárgyi érdemjegyek egész jegyre kerekített átlaga adja.

Source: https://magyarkozlony.hu/hivatalos-lapok/9478f51ba64b94134e4ea8752a1d190302f2f5b2/dokumentumok/ffe29ddb5a863841c8e4c91e5ade45607257de6d/letoltes